CELEX: 31973R2536
Language: el
Date: 1973-09-18 00:00:00
Title: Κανονισμός (EOK) αριθ. 2536/73 τής Επιτροπής τής 18ης Σεπτεμβρίου 1973 περί τροποποιήσεως τού παραρτήματος IV τού κανονισμού (EOK) αριθ. 1579/70 «περί καθορισμού ειδικών όρων γιά τήν εξαγωγή ορισμένων τυρών στήν Ισπανία»

Avis juridique important

|

31973R2536

Κανονισμός (EOK) αριθ. 2536/73 τής Επιτροπής τής 18ης Σεπτεμβρίου 1973 περί τροποποιήσεως τού παραρτήματος IV τού κανονισμού (EOK) αριθ. 1579/70 «περί καθορισμού ειδικών όρων γιά τήν εξαγωγή ορισμένων τυρών στήν Ισπανία»  

Επίσημη Εφημερίδα αριθ. L 262 της 19/09/1973 σ. 0018 - 0019 Ελληνική ειδική έκδοση: Κεφάλαιο 03 τόμος 10 σ. 0019 

ΚΑΝΟΝΙΣΜΟΣ (ΕΟΚ) αριθ. 2536/73 ΤΗΣ ΕΠΙΤΡΟΠΗΣ της 18ης Σεπτεμβρίου 1973 περί τροποποιήσεως του παραρτήματος IV του κανονισμού (ΕΟΚ) αριθ. 1579/70 περί καθορισμού ειδικών όρων για την εξαγωγή ορισμένων τυρών στην ΙσπανίαΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/63 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από την πράξη περί των όρων προσχωρήσεως και προσαρμογής των  συνθηκών(2) και ιδίως το άρθρο 17 παράγραφος 4 εδάφιο πρώτο,  Εκτιμώντας:  ότι στη σημείωση 3 του παραρτήματος IV του κανονισμού (ΕΟΚ) αριθ. 1579/70 της Επιτροπής, της 4ης Αυγούστου 1970, περί καθορισμού ειδικών όρων για την εξαγωγή ορισμένων τυρών στη Ισπανία(3), όπως τροποποιήθηκε τελευταία από τον κανονισμό (ΕΟΚ) αριθ.  1296/72 (4), αναγράφονται οι τιμές "ελεύθερο στα σύνορα" της Ισπανίας που πρέπει να τηρούνται για ορισμένους τυρούς προελεύσεως της Κοινότητος, προκειμένου αυτοί να τύχουν της εφαρμογής ενός σταθερού ρυθμιστικού δασμού κατά την είσοδο των προϊόντων  αυτών στην Ισπανία- ότι οι τιμές αυτές εκφράζονται σε λογιστικές μονάδες- ότι κατά την παρούσα νομισματική κατάσταση είναι ευκολότερο για τους εξαγωγείς της Κοινότητος να δηλώσουν την τιμή που πρέπει να τηρήσουν αν εκφράζεται σε ισπανικό νόμισμα, δεδομένου ότι η συμφωνία  με την Ισπανία(5) προβλέπει τιμή που εκφράζεται στο νόμισμα της χώρας αυτής- ότι πρέπει γι' αυτό να προσαρμοσθεί το ανωτέρω παράρτημα IV- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το παράρτημα IV του κανονισμού (ΕΟΚ) αριθ. 1579/70 τροποποιείται ως εξής:  1. Οι λέξεις "λογιστικές μονάδες" αντικαθίστανται από τη λέξη "πεσέτες".  2. Το κείμενο της σημειώσεως 3 αντικαθίσταται ως εξής:  "(3) οι τιμές δεν πρέπει να είναι κατώτερες από:  - 10 030 πεσέτες ανά 100 χιλιόγραμμα καθαρού βάρους για τους τυρούς Emmental και Gruere σε ακέραια σχήματα της διακρίσεως 04.04 Α 1 α) του ισπανικού δασμολογίου,  - 11 000 πεσέτες ανά 100 χιλιόγραμμα καθαρού βάρους για τους τυρούς Emmental και Gruyere σε τεμάχια συσκευασμένα εν κενώ, βάρους ανωτέρου του 1 χιλ/μου της διακρίσεως 04.04 Α 1 b) 1 του ισπανικού δασμολογίου,  - 11 640 πεσέτες ανά 100 χιλιόγραμμα καθαρού βάρους για τους τυρούς Emmental και Gruyere σε τεμάχια συσκευασμένα εν κενώ, βάρους ίσου ή κατωτέρου του 1 χιλ/μου και ανωτέρου των 75 γραμμαρίων της διακρίσεως 04.04 Α 1 c) του ισπανικού δασμολογίου,  - 9 847 πεσέτες ανά 100 χιλιόγραμμα καθαρού βάρους για τους τετηγμένους τυρούς που παρασκευάζονται από Emmental ή Gruyere των διακρίσεων 04.04 D 1 α) και 04.04 D 1 b) του ισπανικού δασμολογίου,  - 10 045 πεσέτες ανά 100 χιλιόγραμμα καθαρού βάρους για τους τετηγμένους τυρούς που παρασκευάζονται από Emmental ή Gruyere της διακρίσεως 04.04. D 1 c) του ισπανικού δασμολογίου,  - 8 510 πεσέτες ανά 100 χιλιόγραμμα καθαρού βάρους για τους λοιπούς τετηγμένους τυρούς της διακρίσεως 04.04 D 2 α) του ισπανικού δασμολογίου,  - 8 725 πεσέτες ανά 100 χιλιόγραμμα καθαρού βάρους για τους λοιπούς τετηγμένους τυρούς της διακρίσεως της 04.04. D 2 b) του ισπανικού δασμολογίου,  - 8 935 πεσέτες ανά 100 χιλιόγραμμα καθαρού βάρους για τους λοιπούς τετηγμένους τυρούς της διακρίσεως 04.04 D 2 c) του ισπανικού δασμολογίου,  - 8 088 πεσέτες ανά 100 χιλιόγραμμα καθαρού βάρους για τον τυρό Cheddar ωριμάνσεως μικροτέρας των 3 μηνών της διακρίσεως 04.04 G 1 b) 1 του ισπανικού δασμολογίου,  - 8 845 πεσέτες ανά 100 χιλιόγραμμα καθαρού βάρους για τον τυρό Cheddar ωριμάνσεως ίσης ή ανωτέρας των 3 μηνών της διακρίσεως 04.04 G 1 b) 1 του ισπανικού δασμολογίου,  - 8 310 πεσέτες ανά 100 χιλιόγραμμα καθαρού βάρους για τον ολλανδικό τυρό Edam πρώτης ποιότητος, ελαχίστης περιεκτικότητος εις λιπαράς ουσίας 40% κατά βάρος ξηράς ύλης και ωριμάνσεως 7 έως 8 εβδομάδων της διακρίσεως 04.04 G 1 b) 3 του ισπανικού  δασμολογίου."  Άρθρο 2  Ο παρών κανονισμός αρχίζει να ισχύει την 1η Οκτωβρίου 1973.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Σεπτεμβρίου 1975.  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ. Ν 73 της 27.3.1972, σ. 14.  (3) ΕΕ αριθ. Ν 172 της 5.8.1970, σ. 26.  (4) ΕΕ αριθ. Ν 143 της 23.6.1972, σ. 23.  (5) ΕΕ αριθ. Ν 192 της 13.7.1973, σ. 1.